รัฐบาลไทย-ข่าวทำเนียบรัฐบาล-ประชุมบุคลากร ศปบ.จชต.
วันพฤหัสบดีที่ 24 มกราคม 2562
ประชุมบุคลากร ศปบ.จชต.
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมบุคลากร ศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.) ครั้งที่ 1/2562
พล.อ.สุรเชษฐ์ ชัยวงศ์รัฐมนตรีช่วยว่าการกระทรวงศึกษาธิการ เป็นประธานการประชุมบุคลากร ศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.) ครั้งที่1/2562เมื่อวันพุธที่23มกราคม2562ณ ห้องประชุม ศปบ.จชต. อําเภอหนองจิก จังหวัดปัตตานี
ก่อนการประชุมพล.อ.สุรเชษฐ์ ชัยวงศ์รมช.ศธ. ได้มอบรางวัลโรงเรียนที่มีผลการสอบวัดภาษาไทยชั้น ป.1-3 ในจังหวัดชายแดนภาคใต้ ที่เข้าร่วมโครงการห้องสมุดคุณภาพ รุ่นที่ 2 ซึ่งมีผลการพัฒนาและไม่มีนักเรียนอยู่ในระดับปรับปรุง ในการสอบวัดภาษาไทยด้านการฟัง พูด อ่าน เขียน ปีการศึกษา 2561 ที่สมควรได้รับรางวัลเป็นหนังสือสําหรับส่งเสริมพัฒนานักเรียนในกิจกรรมห้องสมุด 20 โรงเรียน
ในการนี้ รมช.ศธ.กล่าวแสดงความยินดีกับผู้บริหารและครูทั้ง 20 โรงเรียน พร้อมกล่าวว่า หากเราพัฒนาคุณภาพภาษาไทยให้แก่นักเรียนได้อย่างมีคุณภาพ ย่อมจะส่งผลถึงการพัฒนาการเรียนการสอนในรายวิชาและด้านอื่น ๆ ในชีวิตประจําวันได้
จากนั้น รมช.ศธ.ได้ประชุมบุคลากร ศปบ.จชต. โดยมีนายวาทิต มีสนุ่น ผู้อํานวยการ ศปบ.จชต. และผู้อํานวยการกลุ่มต่าง ๆ ได้นําเสนอรายงานความก้าวหน้าผลการดําเนินงานในช่วงเดือนตุลาคม-ธันวาคม2561และแผนงานดําเนินการในห้วงระยะเวลา6เดือนของปีงบประมาณ2562ของ ศปบ.จชต.
พล.อ.สุรเชษฐ์ ชัยวงศ์กล่าวว่า เมื่อปี 2561 ศธ.ได้กําหนดนโยบายให้เป็น"ปีแห่งการพัฒนาคุณภาพการศึกษาในพื้นที่จังหวัดชายแดนภาคใต้ มุ่งเน้นให้เกิดผลสัมฤทธิ์เป็นรูปธรรม"เพื่อให้เกิดความยั่งยืนในการทํางาน ได้จัดตั้ง ศปบ.จชต.เป็นหน่วยงานทางการศึกษาที่มีโครงสร้างบุคลากรที่ชัดเจน ภายใต้สังกัดสํานักงานปลัดกระทรวงศึกษาธิการ พร้อมทั้งได้มีการวางศิลาฤกษ์ (รากฐาน) อาคารสํานักงานที่มีความมั่นคงถาวร และ ศธ. พร้อมขับเคลื่อนพัฒนาการศึกษาในปี 2562 โดยกําหนดให้เป็น"ปีแห่งการเสริมสร้างความเข้มแข็งคุณภาพการศึกษาในพื้นที่จังหวัดชายแดนภาคใต้ มุ่งเน้นให้เกิดผลสัมฤทธิ์เป็นรูปธรรม"อย่างไรก็ตามความสําเร็จในการทํางานจะเกิดขึ้นได้ จะต้องเกิดจากความร่วมมือ ความพยายามของทุกภาคส่วน ตามกลไกประชารัฐ
นอกจากนี้ ขอแสดงความยินดีกับผู้อํานวยการสํานักงานเขตพื้นที่การศึกษาใน จชต. รวมทั้งบุคลากรใหม่ที่ผ่านการคัดเลือกเข้าทํางานใน ศปบ.จชต.โดยขอให้ทํางานด้วยความมีพลังและความพยายาม เพราะเด็กรอความหวังจากการทํางานและวางแผนของพวกเรา ซึ่งการศึกษาจะเป็นรากฐานสําคัญและมีส่วนช่วยพัฒนาพื้นที่ จชต.อย่างยั่งยืน
รมช.ศธ.ได้มอบแนวทางนโยบาย
ในการดําเนินงาน
ของ ศปบ.จชต. ดังนี้
การใช้จ่ายงบประมาณขอให้ดําเนินการตามระเบียบของทางราชการ ให้มีความโปร่งใส ประหยัด คุ้มค่า ตรวจสอบได้
การชุมนุมลูกเสือชายแดนใต้ถือเป็นความภาคภูมิใจร่วมกันของพื้นที่ชายแดนใต้ และถือเป็นงานเกียรติยศของ ศธ. โดยในปีนี้จะจัดงานอย่างยิ่งใหญ่ที่ จ.สงขลา เพื่อเป็นการเฉลิมฉลองในโอกาสที่สมเด็จพระเจ้าอยู่หัวทรงพระกรุณาโปรดเกล้าฯ ให้ตั้งการพระราชพิธีบรมราชาภิเษก ในวันที่4-6พฤษภาคมนี้ ซึ่งการจัดงานชุมนุมปีนี้จะเน้นในเรื่องจิตอาสา ลูกเสือท่องเที่ยว ฯลฯ โดยมอบหมายให้นายอดินันท์ ปากบารา ผู้ช่วยรัฐมนตรีประจํานายกรัฐมนตรี เป็นประธานเตรียมการจัดงาน
การวางแผนขับเคลื่อนนโยบายโรงเรียนคุณภาพประจําตําบลฝากเขตพื้นที่การศึกษาร่วมเตรียมการขับเคลื่อนเพื่อให้ 245 โรงเรียนที่เข้าร่วมโครงการในพื้นที่ จชต. เกิดความพร้อมมากที่สุดก่อนเปิดภาคเรียน
เขตพื้นที่นวัตกรรมการศึกษาฝากคัดเลือกโรงเรียนในพื้นที่ จชต.ที่มีความพร้อม และครอบคลุมระดับ "อาชีวศึกษา" ด้วย โดยขอให้มีการประชุมระดมความคิดเห็นในเรื่องนี้เพื่อขับเคลื่อนต่อไป ให้สอดคล้องกับกรอบแนวทางนโยบายที่จะมีการประเมินภายใน3ปี ก่อนขยายไปยังจังหวัดอื่น ๆ และทบทวนโครงการทั้งหมดอีกครั้งหนึ่งภายใน7ปี
การพัฒนาบุคลากรของ ศปบ.จชต. ให้มีประสิทธิภาพถือว่ามีความสําคัญต่อการทํางาน ทั้งด้านการจัดการศึกษาและการดํารงชีวิตของประชาชนในพื้นที่
เร่งรัดการขับเคลื่อนแผนงานด้านต่าง ๆภายใน 6 เดือนแรกให้เกิดผลในทางปฏิบัติ และมีความพร้อมในทุกด้านก่อนเปิดภาคเรียน
การขับเคลื่อนคุณภาพการศึกษาในสถาบันศึกษาปอเนาะ ศูนย์การศึกษาอิสลามประจํามัสยิด และโรงเรียนเอกชนในพื้นที่ จชต.จะเร่งดําเนินงานให้เกิดความเข้มแข็งมากขึ้นตามลําดับ โดยวางแผนจัดการศึกษาให้สอดคล้องกับความต้องการ อัตลักษณ์ ให้ประชาชนเกิดความพึงพอใจมากที่สุด
รณรงค์การเรียนรู้ภาษาไทยในพื้นที่ให้มากขึ้นเพราะภาษาไทยถือเป็นพื้นฐานสําคัญต่อการเรียนรู้ในรายวิชาอื่น ๆ รวมทั้งการสื่อสารในชีวิตประจําวัน
ฝากข้อคิดหลักการทํางานให้ประสบผลสําเร็จอย่างมีคุณภาพโดยยึดหลัก5ร. คือ "ริเริ่ม รวดเร็ว รอบคอบ รอบด้าน (งาน) เรียบร้อย" โดยการทํางานต้องต่อสู้กับปัญหา ซึ่งถือเป็น "พลังที่มีตัวตน" แต่สิ่งสําคัญที่มากกว่านั้นคือการทํางานด้วย "พลังที่ไม่มีตัวตน" ซึ่งหมายถึง "ขวัญกําลังใจ ความมุ่งมั่นตั้งใจ อุดมการณ์" จึงขอให้รณรงค์แนวคิดการทํางานนี้ให้เกิดขึ้นต่อตนเองและหน่วยงาน รวมทั้งสร้างภาวะผู้นําให้เกิดขึ้นแก่บุคลากรทุกระดับ
ข้อคิดเห็นเพิ่มเติมจากผู้บริหาร ศธ.
นายการุณ สกุลประดิษฐ์ ปลัด ศธ."งบประมาณที่ ศปบ.จชต.ดําเนินการในปีงบประมาณนี้จํานวน2,749ล้านบาท เป็นงบที่กระจายไปทุกหน่วยงานใน จชต. แต่การใช้จ่ายงบฯ จะไม่ใช่ต่างคนต่างทําใน14กลุ่มงานที่ใช้จ่ายงบฯ แต่จะเป็นการใช้จ่ายตามงบฯ เชิงบูรณาการอย่างแท้จริง"
นายอํานาจ วิชยานุวัติ รองปลัด ศธ."การทํางานในพื้นที่ ให้เน้นทุกหน่วยงานร่วมกันทํางาน โดย ศปบ.จชต.เป็นศูนย์กลาง เกิดการบูรณาการร่วมกัน ปรับแผนการดําเนินงานให้สอดคล้อง4ด้าน คือ1) ยุทธศาสตร์ชาติ20ปี2) ข้อมูลสารสนเทศด้วยระบบBig Dataซึ่งขณะนี้เก็บข้อมูลภาพรวมของ ศธ.ได้กว่า96%แล้ว จากนั้นจะเชื่อมโยงBig Dataของส่วนกลางและทุกพื้นที่3) การดําเนินงานงบประมาณปี2563ให้ทุกหน่วยงานจัดเตรียมไว้เพื่อดําเนินการในภาพรวมของ ศธ.4) ให้สรุปข้อมูลและกระบวนการทํางานในการประชุมครั้งนี้ เพื่อเชื่อมโยงในการประชุม คปต.ต่อไป"
นายสนิท แย้มเกษร รองเลขาธิการ กพฐ." ขอให้ใช้งบประมาณให้เป็นไปตามห้วงเวลาที่สํานักงบประมาณกําหนด งบฯ บูรณาการต้องเป็นไปตามแผนการใช้งบประมาณ และตรงตามตัวชี้วัดที่วางแผนดําเนินการ"
ผศ.บรรพต วิรุณราช ที่ปรึกษา รมช.ศธ."ขอให้ความสําคัญกับการพัฒนาแหล่งรวบรวมสิ่งประดิษฐ์นวัตกรรมต่าง ๆ ขององค์กรทางการศึกษาในระบบเว็บไซต์ ตามโครงการพัฒนาและเพิ่มประสิทธิภาพการบริหารจัดการศึกษาจังหวัดชายแดนภาคใต้ก้าวทันไทยแลนด์ 4.0 ซึ่งขณะนี้เว็บไซต์ www.dothaiproduct.com มีสถาบันการศึกษาและประชาชนเข้าชมจํานวนมากเข้ามาซื้อขายออนไลน์ ซึ่งจะเป็นประโยชน์อย่างยิ่งต่อการฝึกอบรมครู การส่งเสริมธุรกิจ และการมีงานทํา"
นายปราโมทย์ แก้วสุข ที่ปรึกษา สป.ศธ."การทํางานเชิงบูรณาการของ ศปบ.จชต. ถือเป็นต้นแบบการทํางานเชิงบูรณาการของ ศธ. หากแนวทางและวิธีคิดการทํางานด้วยรูปแบบนี้สําเร็จเป็นรูปธรรม ย่อมส่งผลให้สํานักงานศึกษาธิการภาค/จังหวัดอื่น ๆ จะนําความสําเร็จนี้ไปเป็นต้นแบบดําเนินการในภาพรวมของกระทรวงต่อไปให้เกิดความยั่งยืน"
นายอดินินท์ ปากบารา ผู้ช่วยรัฐมนตรีประจํานายกรัฐมนตรี"ขอให้บุคลากรและหน่วยงานน้อมนําพระราโชบายด้านการศึกษาของในหลวงรัชกาลที่9และรัชกาลที่10น้อมนําไปปฏิบัติให้เกิดผล พร้อมทั้งให้บุคลากรแลกเปลี่ยนเรียนรู้การทํางานกับหน่วยงานภายนอกอื่น ๆ เพื่อให้เข้าใจงานมากขึ้น และฝากให้ทํางานภายใต้กรอบการทํางาน5ห่วง คือ ด้านนโยบายและแผน ด้านเทคโนโลยีสารสนเทศที่มีความเข้มแข็ง ด้านการประสานงานและบูรณาการ ด้านการติดตามและประเมินผล และด้านการสร้างการรับรู้"
นายพีระศักดิ์ รัตนะ ผู้ตรวจราชการ ศธ."นโยบายการตรวจราชการปีงบประมาณ2562เน้นดําเนินการตามระเบียบ ศธ.ว่าด้วยการตรวจราชการ การติดตาม ตรวจสอบ และประเมินผลการจัดการศึกษา พ.ศ.2560โดยเฉพาะหมวด1การตรวจราชการ และหมวด2การติดตาม ตรวจสอบ และประเมินผลการจัดการศึกษา รวมทั้งแนวทางการตรวจราชการปีงบประมาณ2562ที่เน้นตามกรอบยุทธศาสตร์ชาติ6ด้าน"
Written byบัลลังก์ โรหิตเสถียร
Photo Creditกลุ่มประชาสัมพันธ์ สร./ กลุ่มสารนิเทศ สป.
Rewriter/Editorบัลลังก์ โรหิตเสถียร